Juwar

Juwar; juar; johar nyaéta hiji tangkal anu asalna tina kulawarga Fabaceae. Juwar ngahasilkeun kai anu teuas, tangkalna dipelak pikeun pangiuh sisi jalan. 

Ngaran séjén
Juwar dipikawanoh ogé ku ngaran-ngaran anu sarimbag  saperti:  juwar (Btw., Jw., Sd.), aya ogé nu nyebut johor (Mly.). 
Di Jawa mindeng ogé  disebut jati wesi. Di Sumatra, disebut bujuk atawa dulang. Dina basa Inggris ieu tangkal disebuna black-wood cassia; Bombay blackwood; kassod tree; Siamese senna jeung sajabana. Ngaran ilmiahna, siamea, nunjul kana tempat asalna, ti nagara  Siam atawa  Thailand.

 Ciri mandiri 
Tangkal, jangkungna 2 - 20 (-30)m; mibanda tangkal lempeng sarta pendék, buleudan tangkalna  arang langka nepi ka 50cm.Jensen, M. 1999. Trees Commonly Cultivated in Southeast Asia: an illustrated field guide. 2nd Ed. FAO - RAP Publication: 1999/13 

Kulit tangkal (pepagan) kelirna kulawu semu coklat  dina dahan anu ngorana; dahan ngarangkadak ngawujud tajuk anu rékép tur bulenek.

Daun  menyirip genap, 10 – 35 cm panjangna; kalayan tangkal buleud panjang 1,5 — 3,5 cm anu guguratan déét di tengahna; puhu daun teu mibanda kelenjar; daun penumpu méncos eutik, lk. 1 mm, gancang murag. Anak daun 4 — 16 pasang, rada menjangat, lonyod nepika semu buleud endog, 3 – 8 cm × 1 — 2,5 cm, panjang 2 — 4 × rubakna, puhu jeung tungtung bulenek, gundul jeung hérang di sisi luhurna, kalayan bulu lemes di sisi handap.E-Prosea Detail: Senna siamea (Lamk) Irwin & Barneby 

jmpl|kiri|180px|Polong juwar
Kembang ngumpul dina  malai; ngaranggeuy di tungtung régang, panjang 15 – 60 cm, eusina 10 — 60 kuntum anu kabagi deui ka jero sababaraha ranggeuy  (dahan) malai rata. Kelopak 5 siki, lonyod semu buleud, 4 – 9 mm, kandel jeung buluan lemes. Mahkota kembang kelir  konéng caang , 5 lambat, gundul, buleud endog, bandéra kalayan kuku panjangna 1 – 2 mm. Benang sari 10, anu pangpanjangna lk. 1 cm; kurang lebih sarua panjangna jeung pibuaheun ogé gagang putikna.Steenis, CGGJ van. 1981. Flora, untuk sekolah di Indonesia. PT Pradnya Paramita, Jakarta. Hal. 226 (sebagai Càssia siàmea Lamk.).

Buah polong dempak, 15 – 30 cm × 12 – 16 mm, sikina aya 20 — 30, kandel katungtung, dina akhirna bakal meleték beulah sorangan. Siki buleud kawas endog, 6.5 – 8 mm × 6 mm, coklat ngora jeung hérang.

 Kagunaan 
jmpl|kiri|180px|Pangiuh jalan
Juwar remen dipelak dina sistim campuran (agroforestri), naha mangrupa tutuwuhan sela dina kebon kopi, pikeun panghalang angin. Ieu tangkal remen dipelak pikeun tempat ngiuhan di kebon-kebon téh, kopi jeung  coklat. Ngan perlu jadi perhatian ieu tangkal juwar akarna mencar kamamana bisa jadi ngaganggu ka pepelakan kebon dina marebutkeun  unsur hara jeung cai, ku kituna dina prakna melak  kudu bener-bener diperhatikeun. Sagigireun dipelak pikeun ngiuhan sisi jalan, kiwari tangkal juwar dipaké pikeun ngaréhabilitasi lahan urut  pertambangan.

Kai tangkal juwar kagolongkeun  kana  kai teuas ogé lumayan beurat (B.J. 0,6—1,01 dina kandungan cai 15%). Gubal kelirna semu bodas, jelas katempo beda tina kai terasna anu coklat poék malah semu hideung, belang-belang konéng. kai terasna awét (kelas awet I), sedengkeun  gubalna gampang rusak dihakan gegeremet jeung rinyuh. Kai juwar ogé kagolongkeun  kuat (kelas kuat I atawa II), ku kituna remen dipikaresep dimangpaatekun mangsa nyieun jambatan  jeung tihang bangunan. Kelir jeung motifna anu éndah ngajadikeun ieu kai dipikaresep dina nyieun mebel jeuk panél dekoratif; hanjakal kai juwar kagolongkeun  hésé dipigawé  lantaran kaina teuas.Heyne, K. 1987. Tumbuhan Berguna Indonesia, jil. 2. Yay. Sarana Wana Jaya, Jakarta. Hal. 926-927.

Juwar ngahasilkeun suluh anu alus, sanajan loba ngaluarkeun haseup. Niléy kalorina aya 4500-4600 Kkal/kg, ku kituna ieu kai ogé hadé dijieun areng.FACT Sheet: Senna siamea - a widely used legume tree . FACT 99-04, June 1999. Dina mangsa baheula, juwar ngahaja loba dipelak  di Afrika pikeun  didagangkeun kaina.

jmpl|kiri|180px|Lukisan numutkeun Blanco
Daun juwar, kembang jeung polongna anu ngora kénéh bisa dimangpaatekun pikeun parab ingon-ingon ruminansia, ngan  kandungan alkaloida dina ieu tangkal kabuktian  toksik (mibanda racun) pikeun non-ruminansia saperti babi jeung unggas.FAO – AGPC: Senna siamea (Lam.) Irwin & Barneby  Tapi lamun di Godog sarta caina diganti sababaraha kali , daun-daun juwar ngora kitu deui kembangna dimangpaatkeun pikeun  sayureun utamana dina  pasakan lokal di Thailand jeung Sri Lanka.ICRAF Agroforestry Tree Database: Senna siamea 

Juwar ogé ngahasilkeun zat penyamak tina kulit tangkal; pepaganna, daun jeung buahna. Simplisia anu mangpaatkeun pikeun  ubar mangrupa daun, kulit akar, jeung siki.  Akarna dipaké pikeun ngubaran  cacingeun jeung  budak anu katerap sawan. Kai terasna mibanda hasiat pikeun  pencahar, sarta cai godogan dimangpaatkeun pikeun ngubaran kudis di Kamboja. Di Jawa Tengah, téh juwar anu dihasilkeun tina godogan daunna dipaké pikeun ubar  malaria. Daun-daun jeung bagian tutuwuhan séjén  tina  tangkal juwar mibanda sanyawa kimia saperti antrakinona, antrona, flavona, ogé rpa-rupa triterpenoida jeung alkaloida, kaasup ogé kasiadimina (cassiadimine). Kulit akar mibanda kandungan lupeol, betalin, jeung, diantrakinon. Sikina mibanda  lemak jeung sitosterin.

Di Cina, juwar ngahaja dipelak mangrupa tutuwuhan inang pikeun miara kutu lak. Sagigireun kitu daun-daun juwar remen ogé dimanfaatkeun pikeun gemuk héjo atawa mulsa.

 Ekologi jeung ngarekahkeun 
Juwar tangkal anu aslina ti Asia Kidul jeung Tenggara. Tutuwuhan ieu geus dibudidayakeun dina waktu anu geus lila, alatan kitu tempat asalna anu pasti geus teu bisa dipikanyaho deui. Di Indonésia, juwar dipikanyaho hirup alami di Sumatra.

Juwar bisa hirup subur dina rupa-rupa kaayaan tempat; ngan waé paling loyog dina dataran landeuh di  tropika kalayan iklim muson, ogé turun hujan antara 500–2800 mm (optimum sekitar 1000 mm) dina sataun, kitu deui temperatur kurang lebih leuwih 20—31 °C. Juwar mikaresep taneuh-taneuh jero, subur, kalayan  pH antara 5,5—7,5. Tangkal juwar teu kuat ku tiis sumawona nepika beku, hirupna kurang subur upama hirup dina palebah;  elevasi 1300 m dpl.

Ngarekahkeun utamana dilakukeun  tina siki, ilaharna langsung diawurkeun ditegalan. Siki-siki seger henteu merlukeun tarékah husus, cukup dikeueum dina cai tiis salila 12 jam bakal ngagancangkeun bijil sirung. 

Cara séjén ku jalan di ngabungbun heula; semai  saméméh na, engké dipindahkeun anakanna ka tempat melak mangsa geus umur 12-14 minggu (jangkung 25–30 cm). Cara kadua ieu ngaronjatkeun kamungkinan anakna bisa tumuwuh, utamana dina nyingareupan gangguan  gulma.

 Dicutat tina 

 Tutumbu ka luar 

  BHL: Cassia siamea, Lam. @ K. Heyne. De Nuttige Planten van Ned. Indie, II: 249 (1916)
  Gardening Senna siamea

Kategori:Fabaceae
Kategori:Tutuwuhan industri 
Kategori:Tutuwuhan Indonésia 
Kategori:Tutuwuhan tropis 
Kategori:tutuwuhan